**PROIECTUL DECIZIE ETAPEI DE ÎNCADRARE**

**Nr. 2719 din 03.05.2**018

Ca urmare a solicitării de emitere a acordului de mediu adresate de E-Distribuți Muntenia SA –Regiunea Muntenia, cu sediul în București, sectorul 1, b-dul Ion Mihalache, nr. 41-43, înregistrată la A.P.M. Giurgiu cu nr. 2719 din 02.04.2018, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 02.04.2018, că proiectul **„**Modernizare rețele electrice de joasă tensiune în localitatea Tomulești, com. Toporu, jud. Giurgiu”- Unitatea Operativă Giurgiu, propus a se realiza în com. Toporu, sat Tomulești, jud. Giurgiu, nu se supune evaluării impactului asupra mediului şi nu se supune evaluării adecvate.

**Justificarea prezentei decizii:**

**I**. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 punctul 3b);

1. **Caracteristicile proiectului**

**Lucrările constau în:** înlocuirea stâlpilor de lemn, a stâlpilor de beton fisurați, înlocuirea în totalitate a conductoarelor clasice, înlocuirea conductorului torsadat uzat sau subdimensionat, înlocuire conductor de branșament și montare blocuri de măsura și protecție.

***Lucrări în LEA jt***  aferentă celor trei posturi de transformare constau în:

* înlocuirea stâlpilor de lemn cu stalpi de beton centrifugati tip 10/A/12 pentru bransament plantati in fundatii burate, tip 10/C/18 pentru sustinere si 10/E/24 pentru intindere si terminali plantati in fundatii turnate;
* înlocuirea stalpilor din beton care au un grad de uzura avansat, fisurati sau rupti precum si a stalpilor care in noua configuratie a retelelor nu se verifica la tractiuni, cu stalpi beton centrifugati tip 10/C/18pentru sustinere in aliniament si 10/E/24 pentru intindere si terminali plantati in fundatii turnate;
* îndreptare si consolidare fundatie la stalpii inclinati;

- înlocuire conductor funie Al existent cu cablu de joasa tensiune tetrapolar cu elice vizibila pentru montare aeriana 3x70+54,6N mmp (ax si derivatii lungi) si 3x35+54,6N mmp (derivatii scurte) conform specificatie DC 4182 RO.

***Iluminatul public***

Pentru reteaua de iluminat din localitatea Tomulesti se vor echipa stalpii din reteaua electrica joasa tensiune cu un circuit trifazat folosind cablu de joasa tensiune tetrapolar cu elice vizibila si cond. portant pentru montare aeriana 4x16 mmp conform specificatiei DC 4183/3 RO.

- Se va monta cate un punct de alimentare al iluminatului public(PAI) trifazat la la posturile de transformare PTA 3543 si PTA 3544.

- PAI se va lega la priza de punere la pamant a stalpului iar pentru comanda automata a iluminatului se va echipa cu ceas programabil. Masura energiei electrice consumate pentru iluminatul public se va realiza cu contor electronic in montaj direct, montat in punctul de aprindere nou proiectat (punctul de aprindere va fi procurat cu doua compartimente).

- corpurile de iluminat existente racordate la LEA j.t. unde nu se inlocuiesc stalpii existenti, se vor dezlega de la conductorul existent si se vor racorda la reteaua noua. In situatia in care stalpii se inlocuiesc, corpurile de iluminat se vor demonta si remonta pe noii stalpi.

***Bransamente***

Bransamentele electrice monofazate proiectate se vor realiza cu cablu cu conductoare concentrice din Al 10+6 mmp, conform DC 4125 RO. La consumatori se vor monta blocuri de masura si protectie BMPM PAFS-32 A , conform FT-124 MAT.

Bransamentele electrice trifazate proiectate se vor realiza cu cablu trifazat unificat 3x10+6 mmp, conform DC 4126 RO. Se vor monta blocuri de masura si protectie trifazate BMPT PAFS-16A sau 32A dupa caz, realizate conform specificatie FT-124 MAT.

Daca lungimea bransamentului aerian (distanta de la stalpul retelei la casa) este mai mare de 30 m se va folosi stalp intermediar tip 10/A/12, montat in fundatie turnata.

Se va renunta pe cat posibil la suportul de acoperis, bransamentul va fi intins la stalp si la cladire cu asigurarea gabaritului de 4m la poarta de acces. Pentru aceasta se vor utiliza stalpi intermediari de bransament. Amplasarea stalpilor intermediari de bransament este prevazuta astfel incat bransamentul sa nu traverseze alta proprietate decat cea a consumatorului caruia ii este destinat.

Acolo unde nu este posibila asigurarea gabaritului la case se va utiliza suport de acoperis pentru intindere conductor de bransament .

In cazul alimentarii mai multor consumatori de pe partea opusa retelei, se executa o singura traversare cu stalp intermediar, utilizand cablu unificat DC 4183 RO 4x16 mmp, de la care se deriveaza maxim 3 cabluri cu conductoare concentrice monofazate.

***Demontare LEA jt si bransamente***

Prin prezenta documentatie se va demonta conductorul electric subdimensionat si deteriorat, stalpii beton fisurati si lemn sau care nu corespund din punct de vedere tehnic, firidele de bransament, consolele de pe stalpi si case, coloanele electrice uzate si toate accesoriile existente in reteaua electrica care sunt depasite ca termen de valabilitate si stare de functionare.

*b).cumularea cu alte proiecte existente și/sau aprobate* – nu există un impact cumulativ cu alte proiecte, care să aibă efecte semnificative asupra mediului;

*c).utilizarea resurselor naturale în special a solului, a terenurilor, a apei și a biodiversității* - toate materialele folosite în derularea lucrărilor de construire și dezvoltare a proiectului sunt achiziționate de la furnizori de profil;

*d).producția de deșeuri* - atât în perioada de execuție a lucrărilor, cât și în timpul funcționării, deșeurile generate pe amplasament se vor colecta controlat, pe categorii și vor fi gestionate de unități abilitate;

*e).poluarea și alte efecte nocive* - emisiile poluante, inclusiv zgomotul şi alte surse de disconfort – lucrările și măsurile prevăzute în proiect nu vor afecta semnificativ factorii de mediu: aer, apă,sol/subsol, așezări umane;

*f.)riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice* - prin soluțiile constructive adoptate și un management corespunzător, proiectul nu va implica riscuri pentru sănătatea umană și pentru mediu;

*g).riscurile pentru sănătatea umană (de exemplu, din cauza contaminării apei sau a poluării atmosferice)* - proiectul nu va implica riscuri pentru sănătatea umană.

**2. Localizarea proiectului**

2.1. *utilizarea actuală și aprobată a terenurilor* - terenul este teren domeniul public rețele electrice existente, străzi, drumuri publice, comuna Tomulești, jud. Giurgiu, conform certificatul de urbanism nr. 37/20.03.2018;

2.2. *bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia* - nu există o abundenţă a resurselor naturale şi nu este cazul capacităţii regenerative a acestora;

2.3. *capacitatea de absorbţie a mediului natural acordându-se o atenție specială următoarelor zone*:

i).proiectul nu se află în zone umede, zone riverane, sau guri ale râurilor;

ii).proiectul nu se află în zone costiere sau în mediu marin;

iii).proiectul nu se află în zone montane și forestiere;

iv).proiectul nu se află în rezervaţii și parcuri naturale;

v.proiectul nu se află în zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE;

vi).proiectul nu se află în zone în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri;

vii).proiectul nu se află în zone cu o densitate mare a populației;

vii).peisaje și situri importante din punct de vedere istoric, cultural sau arheologic: nu este cazul.

**Tipurile și caracteristicile impactului potenţial:**

*a)importanța și extinderea spațială a impactului* (de exemplu, zona geografică și dimensiunea populației care poate fi afectată) - proiectul nu este extins ca arie geografică şi nu afectează un număr mare de persoane;

*b)natura impactului* - afectarea factorilor de mediu va fi una redusă, iar impactul asupra mediului va fi unul negativ;

*c)proiectul nu are impact transfrontalier*;

*d)intensitatea şi complexitatea impactului* - conform listei de control, impactul este minim şi local;

*e)probabilitatea impactului generat de proiect* - conform listei de control, nu există un impact negativ asupra mediului;

*f)debutul, durata, frecvența și reversibilitatea preconizate ale impactului* - nu este cazul;

*g)cumularea impactului cu impactul altor proiecte existente și/sau aprobate* - nu există un impact cumulativ cu alte proiecte, care să aibă efecte semnificative asupra mediului;

*h)posibilitatea de reducere efectivă a impactului* - prin soluțiile constructive adoptate și un management corespunzător, proiectul nu va implica riscuri pentru sănătatea umană și pentru mediu.

**II.**  **Motivele care au stat la baza luării deciziei etapei de încadrare în procedura de evaluare adecvată:**

* conform deciziei etapei de evaluare iniţială nr. 2719/SAAA/11.04.2018 proiectul propus  **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor natural protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în extravilanul comunei Toporu, jud. Giurgiu.

- pe parcursul procedurii nu s-au înregistrat observaţii din partea publicului.

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **Titular proiect** | **Participări ale publicului în procedura derulată** |
| Solicitare acord de mediu | Afişare pe pagina web în data de  12.04.2018 | Ziarul „Jurnal Giurgiuvean ” din 13.04.2018 şi afişare la sediul Primăriei comunei Toporu, în data de 12.04.2018 | Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei. |

**Condiţiile de realizare a proiectului:**

* ***Protecţia calităţii apelor:***
* nu se folosește apă în specificul lucrărilor necesare în prezentul proiect;
* nu se vor evacua ape uzate în cursurile de suprafaţă sau în subteran;
* deşeurile rezultate în timpul realizării lucrărilor se vor gestiona corespunzător, evitându-se contactul acestora cu apele de suprafaţă şi cu pânza freatică.
* ***Protecţia calităţii aerului:***
* în perioada de execuţie a lucrărilor sursele de poluare pentru aer vor fi autovehiculele şi utilajele folosite, transportul şi manipularea materialelor folosite;
* ***Protecţia împotriva zgomotului şi vibraţiilor:***
* se vor folosi utilaje cât mai silențioase în vederea diminuării fonice.
* ***Protecţia solului şi subsolului:***
* deşeurile menajere vor fi evacuate de o unitate de salubrizare în baza unui contract încheiat de beneficiar;
* deșeurile rezultate în urma realizării proiectului vor fi gestionate de către constructor;
* lucrările de săpătură vor afecta parțial solul și subsolul; la finalizarea lucrărilor se vor face nivelarea și tasarea solului;
* se va evita impurificarea solului cu produse petroliere rezultate de la utilajele și mijloacele de transport utilizate pentru executarea lucrărilor;
* se interzice depozitarea deșeurilor pe amplasamentele neautorizate;
* după finalizarea lucrărilor de execuţie, se vor lua măsuri pentru redarea în folosinţă a terenului ocupat în urma lucrărilor.

***Alte condiții***

Faza de realizare a obiectivului şi organizarea de şantier:

Lucrările necesare organizării de şantier :

- lucrările de organizare a şantierului vor fi de anvergură redusă;

- deşeurile menajere se vor colecta în pubele şi vor fi preluate de serviciul de salubrizare al localităţii;

- se va anunţa A.P.M. Giurgiu în cazul apariţiei unor elemente noi în timpul execuţiei lucrărilor, neprecizate în documentaţie;

- se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;

- se vor respecta prevederile STAS 10009-88 privind protecţia împotriva zgomotului şi vibraţiilor;

- supravegherea executării lucrărilor în vederea respectării proiectului de execuţie;

- anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;

- respectarea legislaţiei de mediu în vigoare;

- să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului.

Lucrări de refacere a amplasamentului:

- la finalizarea investiţiei se va face nivelarea și tasarea solului, aducând terenul la starea inițială;

- se vor lua măsuri astfel încât pe perioada de execuţie a lucrărilor să nu se producă zgomot şi disconfort care ar putea afecta vecinătăţile,

- la finalizarea proiectului se va anunţa GNM - Serviciul Comisariatului Județean Giurgiu, în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135//2010;

Prezenta decizie poate fi contestată în conformitate cu prevederile Hotărârii guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Menţiuni despre procedura de contestare administrativă şi contencios administrativ**

Conf. art. 24, 25 şi 29 din HG 445/2009 privind evaluarea impactului anumitor proiecte publice şi private asupra mediului:

(1)” Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

(2) Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e), considerându-se că acestea sunt vătămate într-un drept al lor sau într-un interes legitim.

(3) Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

(1) Înainte de a se adresa instanţei de contencios administrativ competente, persoanele prevăzute la art. 24 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

(2) Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

(3) Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă.”